Armata României vrea să îşi cumpere un satelit de telecomunicaţii, după ce statul român a constatat că e mai ieftin un sistem propriu decât să închierieze anual. Costurile cu închirierea pe ultimii zece ani au fost de 7,5 milioane de euro.

Gabriel Leș, noul ministru al apărării, vrea să doteze armata cu satelit de telecomunicații propriu Foto: Inquam Photos / Octav Ganea

Durata de viaţă a unui satelit pentru comunicaţii securizate este de 15 ani şi va putea acoperi atât teritoriul naţional, cât şi teatrele de operaţii unde România are militari. Acesta va putea fi folosit şi de alte instituţii cu atribuţii în domeniul securităţi naţionale.

Noul ministru al apărării, Gabriel Leş, s-a întâlnit joi cu preşedintele Agenţiei Spaţiale Române pentru a discuta în ce condiţii putem să cumpărăm un astfel de echipament. Există deja un acord al CSAT pentru investiţie, dar decizia finală o va lua Parlamentul.